Likumprojekts (grozījumi) 24-TA-187
Izdrukāts 30.07.2026. 00.23 - 1.0.VK Redakcija
Likumprojekts (grozījumi) 24-TA-187
Izdrukāts 30.07.2026. 00.23 - 1.0.VK Redakcija
Grozījumi Filmu likumā
Izdarīt Filmu likumā (Latvijas Vēstnesis, 2010, 101. nr.; 2011, 56. nr.; 2020, 243. nr.; 2021, 234.A nr.) šādus grozījumus:
1. 1. panta otrajā daļā:
izteikt 1. punktu šādā redakcijā:

"1) filma – pabeigts audiovizuāls vai kinematogrāfisks darbs, kuru veido savstarpēji saistītu un kustību iespaidu radošu attēlu sērija ar skaņas pavadījumu vai bez tā (tai skaitā atsevišķas daļas – sērijas, kas veido izvērstu vēstījumu) un kurš paredzēts publiskošanai;";

izteikt 8. punktu šādā redakcijā:

"8) publiskais finansējums – valsts budžeta vai pašvaldību budžeta līdzekļi, valsts vai pašvaldību administrētie Eiropas Savienības un ārvalstu finansiālā atbalsta līdzekļi, ko konkursa kārtībā piešķir filmu nozares projektu īstenošanai, kā arī iemaksas, ko elektroniskie plašsaziņas līdzekļi, kuri sniedz audiovizuālos pakalpojumus pēc pieprasījuma, veic Nacionālā kino centra budžetā Latvijas filmu veidošanai latviešu valodā, Latvijas filmu veidošanai ar subtitriem latviešu valodā vai Latvijas filmu veidošanai bez valodas."
2. Papildināt 8. pantu ar piekto daļu šādā redakcijā:

"(5) Nacionālais kino centrs, piešķirot publisko finansējumu, tajā skaitā ad-hoc atbalstu saimnieciskās darbības veicējiem, ievēro normatīvos aktus komercdarbības atbalsta kontroles jomā."
3. 10. pantā:
papildināt otro daļu ar 10.1 punktu šādā redakcijā:

"101) kontrolē Elektronisko plašsaziņas līdzekļu likuma 23. panta 5.4 daļas 3. punktā minēto iemaksu veikšanu Nacionālā kino centra budžetā Latvijas filmu veidošanai latviešu valodā, Latvijas filmu veidošanai ar subtitriem latviešu valodā vai Latvijas filmu veidošanai bez valodas.";

izteikt trešo daļu šādā redakcijā:

"(3) Nacionālais kino centrs tiek finansēts no valsts budžeta dotācijas no vispārējiem ieņēmumiem, no ieņēmumiem par sniegtajiem maksas pakalpojumiem un citiem pašu ieņēmumiem, ārvalstu finansiālā atbalsta līdzekļiem, kā arī ziedojumiem un dāvinājumiem."

